હોલિવૂડની ફિલ્મમાં એવું બને છે કે કોઈ ફૂડ-ક્રિટિક હીરો શેફની વાનગીનો ખરાબ રિવ્યૂ લખે છે, જેને કારણે એની પડતી થાય છે. આપણો હીરો રેસ્ટોરાંમાં વાનગીની બૂરાઈ કરનાર ગ્રાહકના નાક પર એક સણસણતો મુક્કો મારે છે, પુલીસ કેસ થાય છે, રેસ્ટોરાંનો માલિક એને પુલીસ-કસ્ટડીમાંથી છોડાવી લાવે છે ને નોકરીમાંથી રુખસદ આપે છે. રેસ્ટોરાંનો રસોઈયો ગ્રાહકની ધોલાઈ કરે એ જરા વધુ પડતું કહેવાય, પણ આપણે ત્યાં કદાચ ફૂડ રિવ્યુનું કલ્ચર હજી એવું જામ્યું નથી કે સમીક્ષક આકરી ટીકા કરે એટલે શેફની કારકિર્દી જોખમમાં આવી જાય… એટલે ડિરેક્ટરે આ તરીકો અપનાવ્યો હશે.